
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 8621-7/2013
Előterjesztést készítette: Seprősné Cseri Ágota irodavezető
Előterjesztés elkészítésének időpontja: 2013. augusztus 8.
Előterjesztést véleményezi: PTÜB
Döntés módja: nyílt szavazás, egyszerű szótöbbség 

Mellékletek: beszámoló (ET-hez csatolva) + beszámoló táblák (excelben)
E L Ő T E R J E S Z T É S

Sülysáp Város Önkormányzata Képviselő-testületének

2013. augusztus 15-én tartandó munkaterv szerinti ülésére

4. napirendhez

Tárgy: Sülysáp Város Önkormányzatának 2013. évi első féléves költségvetési beszámolója

Tisztelt Képviselő-testület!
Az államháztartásról szóló 2011. évi CXCV. törvény (Áht.) 87. § (1) bekezdése szerint a polgármester a helyi önkormányzat gazdálkodásának első félévi helyzetéről szeptember 15-éig, háromnegyed éves helyzetéről a költségvetési koncepció ismertetésekor írásban tájékoztatja a képviselő-testületet. A tájékoztatás tartalmazza a helyi önkormányzat költségvetési rendeletében megjelenő előirányzatok és a költségvetési egyenleg alakulását.

Mindezek alapján a beszámolót szíves elfogadásra előterjesztem.

…/2013. (VIII. 15.) ÖKT határozati javaslat

Sülysáp Város Önkormányzatának Képviselő-testülete az Önkormányzat költségvetésének 2013. I. félévi végrehajtására vonatkozó – az államháztartásról szóló 2011. évi CXCV. törvény 87. § (1) bekezdése szerint előterjesztett – beszámolót elfogadja.

Határidő: azonnal

Felelős: polgármester

Sülysáp, 2013. augusztus 8.


Horinka László s.k.


polgármester

Láttam! 
Sülysáp, 2013. augusztus 8.
Tóth Krisztina s.k.

jegyző
2013. ÉVI FÉLÉVES KÖLTSÉGVETÉSI BESZÁMOLÓ

Sülysáp Város Önkormányzatának Képviselő-testülete az Alaptörvény 32. cikk (1) bekezdésének a) és f) pontjával, valamint az államháztartásról szóló 2011. évi CXCV. törvény (továbbiakban: Áht.) 23. § (1) bekezdésével kapott felhatalmazással és feladatkörében eljárva az 1/2013. (II.15.) önkormányzati rendeletében az önkormányzat 2013. évi kiadási és bevételi főösszeget 984.855 ezer forintban állapította meg. A rendeletben elfogadott főösszeg magában foglalja az önállóan működő intézmények költségvetését is. 

A központi költségvetéstől kapott pótelőirányzatokkal növelt módosított bevételi és kiadási főösszeg 1.014.095 ezer Ft.
Jelentősebb változást a pótelőirányzatok hoztak, melyek összege 29.240 e Ft. Ez mint kormányzati hatáskörben adott  költségvetési támogatás jelenik meg  az Önkormányzatnál. 

A kiadási oldalon a tényleges felhasználás egy része az Önkormányzatnál jelenik meg, a bérkompenzáció pedig az önállóan működő intézmények költségvetésében. A központi költségvetés az adóerő-képesség alapján a szerkezetátalakítási tartalékból 4.537 e Ft működésre, további 2.405 e Ft-ot pedig a saját konyha üzemeltetésére biztosított. A jogcímenkénti pótelőirányzatokat a 11 sz. melléklet tartalmazza.

Az 58/2013. (IV.29) ÖKT határozat alapján a Wass Albert Művelődési Központ és Könyvtár költségvetése 4.000 e Ft-tal megemelése került az általános tartalék terhére (városavató ünnepség kiadásaira).
Az Önkormányzat irányítása alá 1 önállóan működő és gazdálkodó és 6 önállóan működő költségvetési szerv tartozik, melyek önálló költségvetési beszámoló nyújtanak be. Az állami normatíva igénylésére és elszámolására az Önkormányzat jogosult, az intézmények működési támogatás címén kapják meg a normatívát. A benyújtott 8 db pénzforgalmi költségvetési beszámolót a 1-9. melléklet tartalmazza, ahol látható, hogy időarányosan egy intézménynél sem volt túllépés. Az Önkormányzat tevékenységenkénti kiadásait és bevételeit (szakfeladatonként) a 9M melléklet tartalmazza.

Ahhoz, hogy összességében láthatók legyenek az Önkormányzat bevételei, és kiadásai a 3M-összesítés megnevezésű táblázat tartalmazza mind a 8 beszámoló adatát, bevételi és kiadási jogcímenként.

Önkormányzati szinten a kiadási oldalon 43.3 %, a bevételi oldalon 39,2 % volt a teljesítés az első félévben, ami azt mutatja, hogy takarékos gazdálkodás folyik, bár vannak olyan tervezett kiadások, amelyek megvalósulása a második félévben realizálódik. A bevételek alakulását pedig az uniós források lehívása befolyásolja, ami szintén áthúzódik a második félévre, vagy esetlegesen még 2014-re is.

A kibocsátott kötvények adósságkonszolidációja 2013. június 28-ával megtörtén, ennek a Nemzetgazdasági Minisztérium által meghatározott árfolyamon számított értéke 677.446 e Ft, a fennálló kötvénykibocsátásból származó tartozás ugyanezen árfolyamon kimutatott értéke 427.437 e Ft. Szintén a Nemzetgazdasági Minisztérium határozta meg az önkormányzatok adósságrendezésével kapcsolatos számviteli elszámolásokat, ami alapján az átvállalt adósság a pénzforgalmi beszámolóban nem mutatható ki, bevételként elengedett elévült követelésként pénzforgalom nélkül, tőkeváltozással szemben kell elszámolni.

Egyes kiemelt költségvetési területekről az alábbiakban adunk tájékoztatást:

KIADÁSOK

Beruházások, tárgyi eszköz beszerzések:

A beruházások összértéke 10.815 e Ft, mely a folyamatban lévő óvodabővítése, a piactéren kialakított mobil illemhely , a kastélykert , illetve informatikai eszközök beszerzését foglalja magában.

Támogatások, pénzeszköz átadások:

Itt történik az intézmények finanszírozásának elszámolása, a külön rendeletben maghatározott civil szervezetek támogatása, első félévben átutalt összeg 4.412 e Ft, a helyi közlekedés támogatása 4.200 e Ft, illetve a Faluszolga Kft működésére átadott pénzeszköz 15.900 e Ft.

Bérek és járulékok:

Minden intézménynél az eredeti előirányzat megemelésre került a bérkompenzáció összegével, időarányosan túllépés nincs.  A közfoglalkoztatással kapcsolatos utólagos elszámolás miatt az Önkormányzatnál a részmunkaidőben foglalkoztatottak miatt van túllépés.

Dologi és folyó kiadások

Az egyes kiadási sorok túllépést mutatnak ugyan, de összességében elmondható, hogy a felhasználások időarányosak. 

Szociálpolitikai ellátások

Az egyes ellátási sorok túllépésének indoka, hogy a kifizetést követően lehet megigényelni a központi költségvetésből a támogatást,  de ezekkel a kifizetésekkel a következő időszak módosított előirányzata majd megemelésre kerül.

BEVÉTELEK

Bevételek:

Az intézményi bevételek időarányosan a tervezettnél jobban alakultak. Az Önkormányzat sajátos bevételei (adók) időarányosan teljesültek. A támogatás értékű bevételeknél az igen alacsony teljesülés indoka a források későbbi lehívása.

A 2013. I. félévi költségvetési beszámoló bevételeit és kiadásait a csatolt táblázatok tartalmazzák intézményenként az alábbiak szerint.

1. Sülysáp Város  Önkormányzatának összesített beszámolója

2. Sülysáp Város Önkormányzata

3. Polgármesteri Hivatal

4. Wass Albert Művelődési Központ és Könyvtár

5. Csicsergő Napköziotthonos óvoda

6. Gólyahír bölcsőde

7. Gondozási Központ

8. Központi Konyha

9. Sülysáp Székhelyű Közös Fenntartású Családsegítő és Gyermekjóléti Szolgálat

10. Sülysáp Város Önkormányzatának szakfeladatonkénti bevételei és kiadásai

11. Pótelőirányzatok

Sülysáp, 2013. augusztus 8.

Seprősné Cseri Ágota s.k.

adó- és pénzügyi irodavezető

